د نشراتو راپور افغانی سرې میاشتې د خپلو بشرپالو فعالیتونو له لارې د ټول هېواد په کچه د روژې د میاشتې په اوږدو کې ټولټال ۱۲۳،۳۷۷ تنو ته بشرپال خدمات ترسره کړی. د پېښو په برخه کې د افغانی سرې میاشتې خدمات: - د ټول هېواد په کچه له ۱۰۱۳۷ تنو پېښځپلو او بې سرپرسته کورنیو سره د خوراکی او غیر خوراکی توکو مرسته شوې. - ننګرهار ولایت کې د کار د پروژې له لارې د مزد په بدل کې پر ۳۰ تنو کاریګرو ۳۵۱۰۰۰ افغانۍ وېشل شوی. د روغتیا په برخه کې د افغانی سرې میاشتې خدمات: د ټول هېواد په کچه د بنسټیزو کلینیکونو او ګرځندو روغتیایی ټیمونو له لارې ۶۰۱۳۷ تنه ناروغانو ته روغتیایی خدمات ترسره شوی. پلازمېنه کابل کې کورنیو روغتونونو ته د درملنې او عملیات په موخه ۸۷ تنه د سوری زړه په رنځ اخته ماشومان ورپېژندل شوی. د مرستونونو په برخه کې د افغانی سرې میاشتې خدمات: - ۲۷۲۳ داخلی مشمولینو او بې سرپرسته کورنیو ته د ګرمې اعاشې او اباتې اسانتیاوې برابرې شوی. - د هېواد په ۱۰ ولایتونو کې د ۶۵۱ سوالګرو کورنیو له ۳۲۵۵ غړیو سره په ټوله کې ۳۹۸۲۰۰۰ افغانۍ نغدی مرسته شوې. د ځوانانو او رضاکارانو په برخه کې ترسره شوی خدمات: د هېواد په کچه ټولټال ۶۴۶۰ تنه زده کوونکو ته د دینی ښوونې، ساینسی علومو او کمپیوټر ترڅنګ د ملی او نړیوالو ژبو د زده کړې زمینه برابره شوې، چې په یاده موده کې ۲۸۵ زده کوونکو له ازموینې وروسته لوړو ټولګیو ته ارتقا کړې او همدا ډول ۱۶۱ زده کوونکی د زده کړو له بشپړولو وروسته فارغ شوی.